

**Navodila DRUŠTVOM IN USTANOVAM**

**za izpolnjevanje obrazca za oceno škode zaradi posledic močnih neurij z večdnevnim obilnimi deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda - »POPLAVE avgust 2023«**

71. člen Zakona o interventnih ukrepih za odpravo posledic poplav in zemeljskih plazov iz avgusta 2023[[1]](#footnote-1) določa, da **društva in ustanove**, ki so bili oškodovani zaradi posledic močnih neurij z večdnevnim obilnimi deževjem na širšem območju Republike Slovenije, ki so povzročila katastrofalne poplave, plazenje tal in druge posledice hudourniškega delovanja visokih voda, **prijavijo škodo na strojih, opremi, zalogah in pri izpadu prihodka ministrstvu, ki je pristojno za področje njihovega delovanja**.

Oškodovanci prijavijo škodo na predpisanem obrazcu[[2]](#footnote-2) (Priloga 1) **najpozneje do 20. 9. 2023**.

**Oškodovanci s statusom nevladne organizacije v javnem interesu posredujejo podpisan obrazec tistemu ministrstvu, ki jim je status podelilo.** Če navedenega statusa nimajo, obrazec posredujejo Ministrstvu za javno upravo.

Obrazec vsebuje naslednje podatke:

* 1. **Podatki o oškodovancu:**
* naziv oškodovanca
* naslov/sedež oškodovanca
* pošta in poštna številka oškodovanca
* pravnoorganizacijska oblika oškodovanca po AJPES-u (društvo, ustanova)
* telefonska številka oškodovanca
* elektronski naslov oškodovanca
* matična številka oškodovanca
* davčna številka oškodovanca
* glavna dejavnost oškodovanca (SKD)
* status nevladne organizacije v javnem interesu (DA / NE)
* transakcijski račun oškodovanca
* zastopnik oškodovanca

**2. Podatki o lokaciji nesreče:**

* ulica in hišna številka nastanka nesreče
* pošta in poštna številka nastanka nesreče
* kraj nastanka nesreče
* občina nastanka nesreče

**3. Podatki o oceni škode:**

* ocena škode na strojih in opremi (v EUR)
* ocena škode na zalogah (v EUR)
* ocena škode zaradi izpada prihodka (v EUR)
* ocena stroškov čiščenja strojev, opreme in zalog – stroški dela zaposlenih pri oškodovancu (v EUR)
* ocena stroškov čiščenja strojev, opreme in zalog – stroški zunanjih izvajalcev (v EUR)

V nadaljevanju so **podrobnejša navodila za oceno škode na strojih in opremi, na zalogah in škode zaradi izpada prihodka**, ki izhajajo iz Uredbe o metodologiji za ocenjevanje škode[[3]](#footnote-3):

* 1. **Ocena škode na strojih in opremi**

se določi tako, da se od ocenjene poštene tržne vrednosti stroja/opreme pred nesrečo (v EUR) z upoštevanjem amortizacije odšteje vrednost stroja/opreme po nesreči (v EUR). K škodi na strojih in opremi ne sodijo: zgradbe, tla, stene, električna in druga napeljava, zemljišča, parkirišča, drevesa, ograje, ipd. Škodo na teh stvareh prijavijo oškodovanci pri drugih pristojnih institucijah.

V naslednji fazi, v kolikor bodo zagotovljena sredstva in ustrezne pravne podlage za izplačilo sredstev (za odpravo posledic škode pri društvih in ustanovah, nastale v poplavah avgusta 2023), bo za škodo na strojih in opremi potrebna cenitev zapriseženega sodnega cenilca ali pooblaščenega ocenjevalca Slovenskega inštituta za revizijo o pošteni tržni vrednosti stroja ali opreme pred nesrečo in vrednosti po nesreči.

* 1. **Ocena škode na zalogah**

se določi tako, da se od ocenjene dejanske vrednosti zalog pred nesrečo (t. j. od nabavne vrednosti) z upoštevanjem spremembe vrednosti zaradi tržnih razmer (v EUR) odšteje vrednost rešenih zalog po nesreči (v EUR).

V naslednji fazi, v kolikor bodo zagotovljena sredstva in ustrezne pravne podlage za izplačilo sredstev (za odpravo posledic škode pri društvih in ustanovah, nastale v poplavah avgusta 2023), bo za škodo na zalogah cenitev zapriseženega sodnega cenilca ali pooblaščenega ocenjevalca Slovenskega inštituta za revizijo o pošteni tržni vrednosti zalog pred nesrečo in vrednosti po nesreči.

* 1. **Ocena škode zaradi izpada prihodka**

se določi tako, da se seštevek dodanih vrednosti zadnjih 12 mesecev pred nesrečo (v tem primeru je to od avgusta 2022 do julija 2023) deli z 12 in pomnoži z obdobjem, za katerega se pričakuje, da svojega poslovanja še ne bo mogel vrniti v stanje pred nesrečo (normalizacija poslovanja), vendar ne več kot 3 mesece. Če je bil izpad prihodka npr. 1 mesec, se pomnoži povprečje dodanih vrednosti z 1. Če pa je bil izpad prihodka 14 dni, se pomnoži povprečje dodanih vrednosti z 0,5 meseca.

Dokazilo oz. podlaga za izračun izplačila sredstev (za odpravo posledic škode pri društvih in ustanovah, nastale v poplavah avgusta 2023) bo za izpad prihodka obrazec o oceni izpada prihodka po naravni nesreči, ki ga podpiše odgovorna oseba društva ali ustanove.

Iz Uredbe o metodologiji za ocenjevanje škode izhaja tudi Metodologija priprave ocene škode (Priloga 2) in Življenjska doba in amortizacija premičnin (Priloga 3).

Priloge:

* Priloga 1: Obrazec za oceno škode v društvih in ustanovah – POPLAVE avgust 2023.
* Priloga 2: Metodologija za ocenjevanje škode v društvih in ustanovah – POPLAVE avgust 2023.
* Priloga 3: Življenjska doba in amortizacija premičnin.

1. Uradni list RS, št. 95/23. [↑](#footnote-ref-1)
2. <https://www.gov.si/zbirke/projekti-in-programi/slovenijo-prizadele-najhujse-poplave/>. [↑](#footnote-ref-2)
3. Uradni list RS, št. 67/03, 79/04, 33/05, 81/06 in 68/08. [↑](#footnote-ref-3)